અમદાવાદ: એચ.અેન. સફલ ગ્રૂપના ભાગીદાર ધીરેન વોરા, તેમના અેકાઉન્ટન્ટ અને ડ્રાઇવર પર શાયોના બિલ્ડર્સના યોગેશ પટેલ અને તેના મળતિયાઓએ ભેગા મળી ગત મોડી સાંજે હુમલો કર્યો હતો. યોગેશ પટેલ સહિત ચાર શખ્સોએ મર્સિડીઝ કારમાં આવી બેઝબોલના બેટ વડે ગાડીના કાચ તોડી નાખ્યા હતા અને એકાઉન્ટન્ટ અને ડ્રાઇવરને માર માર્યો હતો. આ અંગે સેટેલાઇટ પોલીસ સ્ટેશનમાં યોગેશ પટેલ સહિત ચાર શખ્સો સામે મારામારી, તોડફોડની ફરિયાદ નોંધાઇ છે.